TASCO ธุรกิจเข้าช่วงไฮซีซั่น ชี้กำไร Q4/60 ฟื้นตัวต่อเนื่องแนะซื้อเป้า 25.20 บ.
TASCO ธุรกิจเข้าช่วงไฮซีซั่น ชี้กำไร Q4/60 ฟื้นตัวต่อเนื่องแนะซื้อเป้า 25.20 บ.
24 พ.ย. 2560

บล.เอเอสแอล ระบุในบทวิเคราะห์วันนี้(24พ.ย.) ว่า บริษัท ทิปโก้แอสฟัลท์ จำกัด (มหาชน) หรือ TASCO  แนะนำ”ซื้อ”ราคาเป้าหมาย 25.20 บาท/หุ้น แนวโน้มของผลประกอบการใน ไตรมาส 4/60 แม้มีประมาณการปริมาณการขายยางมะตอยทั้งปีจะลดลงเหลืออยู่ที่ 1.9-2.0 ล้านบาร์เรล (จากก่อนหน้า 2.1-2.2 ล้านบาร์เรล)คาดการณ์ผลประกอบการฟื้นตัวต่อเนื่อง เทียบไตรมาสก่อนหน้า
เนื่องจากการเข้าสู่ High Season ของธุรกิจด้วยงบประมาณเบิกจ่ายของรัฐบาลที่เริ่มตั้งแต่วันที่ 1 ต.ค. จึงจะทำให้ปริมาณการขายในประเทศเพิ่มสูงขึ้น รวมไปถึงแนวโน้มของราคายางมะตอยที่ดีขึ้นต่อเนื่อง ซึ่งทั้งสองปัจจัยเป็นปัจจัยบวกต่อเนื่องไปจนถึงไตรมาส1/60
ให้คำแนะนำเป็น “ซื้อ” โดย IAA Consensus ประเมินมูลค่าเหมาะสมของ TASCO ไว้ที่ 25.20 บาท และแนวโน้มการฟื้นตัวผลประกอบการของ TASCO ยังสามารถทำได้ต่อเนื่อง แม้ยังไม่โดดเด่นด้วยปัญหาวัตถุดิบที่ยังมีการล่าช้าซึ่งต้องจับตาแนวทางแก้ไขปัญหาของทาง TASCO ต่อไป